מגדלים פורחים באוויר (ספר)

מגדלים פורחים באוויר (באנגלית: Castle in the Air) הוא ספר אשר נכתב על ידי הסופרת דיאנה וין ג'ונס ויצא בשנת 1990 באנגלית ובשנת 2007 בעברית בהוצאת כתר ספרים. הספר הוא מז'אנר הפנטזיה ומהווה ספר ההמשך לספר הטירה הנעה וקורה באותו עולם קסום, אף על פי שעוקב אחרי הצעיר עבדאללה, ולא אחר הדמויות הראשיות מהטירה הנעה.

עלילה 
העלילה מתחילה בזנזיב, בה עבדאללה סוחר השטיחים גר. וקונה מרבד קסמים. המרבד מוביל אותו בזמן שעבדאללה ישן עליו לגינת ארמון בה נמצאת נסיכת החלומות של עבדאללה - פרח בלילה. השניים מתאהבים ולאחר שני לילות מחליטים לברוח להתחתן.

ביום לפני הלילה השלישי בו עבדאללה ופרח-בלילה מתכננים להיפגש, עבדאללה מוכר את כל שטיחיו. קרובי משפחתה של אשתו הראשונה של אביו מנסים לשדך אותו לשתי אחיות שאינן מוצאות חן בעיניו בשל צחוקן המעצבן ואופיין השטחי. בנוסף, הוא לראשונה מקבל את כתב הנבואה שניתנה לאביו, בה נאמר שהסולטן ירומם את עבדאללה מכל עם.

עבדאללה מצליח להתחמק והולך לפגוש את פרח-בלילה. אך לדאבונו, הוא אינו מצליח להגיע אלינו מכיוון שברגע שמגיע לגינה בה פגש את פרח-בלילה לראשונה, היא נחטפת על ידי ג'ין. עבדאללה מנסה לרדוף אחרי הג'ין, אך לא מצליח וחוזר לביתו שבזנזיב, אבל. מהר מאוד, הסולטן תופס אותו ועבדאללה מגלה שפרח בלילה היא בתו של הסולטן. הסולטן רותח בשל היעלמותה של בתו על עבדאללה ורוצה לתלות אותו על מוט בגובה שנים-עשר מטרים.

עבדאללה מצליח לברוח מכלא הארמון בעזרת כלבו של שכנו, ג'מאל, אך נתקל במדבר בחבורה של שודדים. גם מהם מצליח עבדאללה לברוח בעזרת ג'יני הכלוא בבקבוק שחייב למלא אחר משאלת אדונו פעם ביום, שהיה שייך למנהיג חבורת השודדים - קאבול עקבא, אך מאבד את מרבד הקסמים שלו.

לאחר שביקש מהג'יני שיביא אותו לאדם שיכול לעזור לו לחפש את פרח-בלילה, עבדאללה מגיע לאינגרי וחובר לחייל מסטראנגיה. הם ממשיכים בדרכם לבירת אינגרי - קינגסברי, כדי לבקש את עזרתו של הקוסם המלכותי, סולימאן. בדרך, הם פוגשים בחתולה שיכול להפוך לפנתרה ענקית ביחד עם החתלתול שלה. עבדאללה מבקש מהג'יני שיחזיר לו את מרבד הקסמים שלו. מרבד הקסמים חוזר עם מנהיג השודדים קאבול עקבא עליו - שמתגלה כג'ין בשם הזרואל שחטף את פרח-בלילה. הג'ין מספר להם שאחיו דאלזל גנב את חייו, ולכן הוא מוכרח לעשות את כל מה שהוא מצווה עליו. דאלזל ציווה עליו לחטוף לו נסיכות שיהיו שללו לנשים, והזרואל ממלא אחר הפקודה אך מוודא שיישאר מאחור לפחות אדם אחד שאוהב את הנסיכה וינסה להציל אותה ובכך ינסה גם למצוא את החיים של הזרואל ויחזיר לו אותם. הזרואל מספר להם שעומד לחטוף את נסיכת אינגרי - הנסיכה ולריה בת הארבע - ושדאלזל נמצא בטירה מרחפת מעל אינגרי.

עבדאללה, החייל והחתולים מגיעים לקינסברי ומתמקמים בפונדק. עבדאללה הולך להזהיר את הקוסם סולימאן מפני חטיפתה של הנסיכה. החתולה, אישון-לילה עוקבת אחרי עבדאללה, ומתברר שזוהי סופי, גיסתו של הנסיך סולימאן, אשתו של הקוסם האול שנהפכה לחתולה על ידי בעלה בזמן פלישה של ג'ין לביתם - הטירה הנעה. סולימאן הופך את סופי בחזרה לבת אדם והיא מספרת שילדה את בנה - מורגן - בזמן שהייתה חתולה.

הזרואל מצליח לחטוף את ולריה, סופי ועבדאללה ממהרים בחזרה לפונדק, אך החייל, הג'יני ובנה של סופי אינם שם. השניים יוצאים על גבי מרבד הקסמים של עבדאאלה אחרי החייל. הם מגיעים לטירה מרחפת - טירתו של דאלזל שגנב מהאול וסופי. הטבח בטירה זו, הוא ג'מאל, שכנו של עבדאללה. הם מצליחים להתגנב לחדרן של הנסיכות הרבות, בתוכן גם נמצאת פרח-בלילה. הנסיכות, עבדאללה, סופי, החייל, ג'מאל וכלבו מתכננים תוכנית למצוא את חייו של הזרואל ובכך להביס את דאלזל. בתמורה לעזרתו, החייל מבקש להינשא לנסיכה ביאטריס, והיא מסכימה.

התכנית עוברת כבמתוכנן - ונחשף שחייו של הזרואל מוחבאים בטבעת שעל אפו. כלבו של ג'מאל רוכל את הטבעת והזרואל משתחרר משליטת אחיו. עבדאללה מציע לדאלזל להישלח לעולם אחר ביחד עם שתי העלמות שקרובי משפחתו ניסו לשדך לו בתחילת הספר, דאלזל מסכים לכך, והזרואל שולח אותו.

לאחר הצלחת התכנית הג'יני מבקש את שכרו, ופרח-בלילה מבקשת משאלה - שישתחרר מהבקבוק. הבקבוק מתפוצץ ומתגלה שהג'יני הוא הקוסם האול! האול קורא לשדון האש שלו, קלציפר, וזה מתגלה כמרבד הקסמים של עבדאללה. ואילו החייל, הוא הנסיך ג'סטין שהזרואל גרם לו לאיבוד זיכרון. האול וקליצפר מנחיתים את הטירה, וכל הנסיכות משוחררות.

האול וסופי הולכים לדבר עם המלך, והוא יוצר שני תפקידים חדשים שנקראו "שגרירים מיוחדים של ממלכת אינגרי" ומציב בהם את פרח-בלילה ועבדאללה. המלך עורך חתונה מלכותית כפולה של הנסיך ג'סטין והנסיכה ביאטריס, ושל עבדאללה ופרח בלילה. בנוסף, המלך מעניק להם שטח בעמק צ'יפינג, והם נשארים לגור שם.

דמויות 
 עבדאללה - גיבור הספר, סוחר שטיחים בעיר זנזיב, שונא את קרובי משפחתה של אשתו הראשונה של אביו, מאוהב בפרח-בלילה ומנסה להציל אותה מידיו של הזרואל.
 ג'מאל - שכנו של עבדאללה, מוכר דיונונים מטוגנים, בעליו של כלב, הופך להיות הטבח בטירתו של דאלזל.
 פרח-בלילה - בתו של סולטן זנזיב, מעולם לא ראתה גבר עד שפגשה את עבדאללה, נחטפת על ידי הזרואל.
 הסולטן - אביה של פרח-בלילה, רוצה לתלות את עבדאללה על עמוד בגובה שנים-עשר מטרים.
 הג'יני - כלוא בבקבוק, אלאדין מצא אותו, ממורמר ופסימיסט. מתגלה כהאול הקודם המלכותימ של אינגרי, בעל הטירה הנעה.
 החייל - חייל מסטראנגיה שנודד באינגרי לאחר סיום המלחמה בין אינגרי לסטראנגיה, גורם לשודדים לתקוף אותו ובכך שודד אותם חזרה. הוא ועבדאללה חברו בפונדק באינגרי והמשיכו ביחד לחפש את פרח-בלילה. מתגלה כנסיך ג'סטין, אחיו של מלך סטראנגיה.
 אישון-לילה - חתולה שעבדאללה והחייל מצאו בעת נדידתם באינגרי. מתגלה כסופי, אשתו של האול.
 הזרואל - ג'ין ממחנה הג'ינים הטובים, נשלט על ידי אחיו הזאלזל מכיוון שזה גנב את חייו. חוטף את פרח-בלילה ועוד נסיכות רבות בשל פקודתו של דאלזל.
 דאלזל - ג'ין ממחנה הרעים, גנב את חייו של אחיו הזרואל, ציווה על אחיו לחטוף לו נסיכות רבות שיהיו לו לנשים.
 הנסיכה ביאטריס - נסיכה שנחטפה כדי להיות אשתו של דאלזל. דעתנית ועקשנית, מסכימה להינשא לחייל בתמורה לעזרתו לחלץ אותה ואת שאר הנסיכות.

לקריאה נוספת 
 "מגדלים פורחים באוויר", דיאנה ווין ג'ונס, כתר ספרים, 2007.